**Fejér Megyei Önkormányzat Közgyűlésének**

**158/2016. (XII.22.) önkormányzati határozata**

**a Miniszterelnökség és a Fejér Megyei Önkormányzat között megkötött megelőlegezési szerződésben foglaltak alakulásáról**

A Fejér Megyei Közgyűlés megtárgyalta a Miniszterelnökség és a Fejér Megyei Önkormányzat között megkötésre került megelőlegezési szerződésben foglaltak alakulásáról szóló tájékoztatót, és az alábbi határozatot hozta.

1. A Közgyűlés tudomásul vette, hogy a Miniszterelnökség által az egyes európai uniós alapokból származó támogatásokból megvalósuló projektek kapcsán felmerülő feladatok átmeneti finanszírozására biztosított 55 millió forint összegű támogatás biztosítása kapcsán, az előterjesztésben foglaltakra figyelemmel, a Fejér Megyei Önkormányzat önhibáján kívül felmerült okok miatt, visszafizetési kötelezettségének határidőben nem tud eleget tenni.
2. A Közgyűlés egyetért azzal, és egyben felhatalmazza Elnökét, hogy az előző pontban rögzítettekről a Miniszterelnökséget tájékoztassa, egyben kezdeményezze, hogy Magyarország Kormánya szíveskedjen megteremteni annak lehetőségét – amennyiben szükséges jogszabály módosítással is – hogy a visszafizetési határidő 2016. december 31-ről, 2017. június 30-ára módosulhasson.

**Felelős:** Dr. Molnár Krisztián

 a közgyűlés elnöke

**Határidő:** soron kívül

Székesfehérvár, 2016. december 22.

 **Dr. Molnár Krisztián s.k. Dr. Kovács Zoltán s.k.**

 a közgyűlés elnöke megyei jegyző

Kivonat hiteléül